AQ ควักเงิน 175 ลบ. เข้าซื้อ “MSCW” รุกธุรกิจสินเชื่อส่วนบุคคล
AQ ควักเงิน 175 ล้านบาท เข้าซื้อกิจการ “เอ็ม เอส ซี ดับเบิลยู” เดินหน้าดำเนินธุรกิจสินเชื่อส่วนบุคคล
AQ ควักเงิน 175 ล้านบาท เข้าซื้อกิจการ “เอ็ม เอส ซี ดับเบิลยู” เดินหน้าดำเนินธุรกิจสินเชื่อส่วนบุคคล
22 ก.ค. 2565

บริษัท เอคิว เอสเตท จำกัด (มหาชน) หรือ  AQ เปิดเผยว่า ที่ประชุมคณะกรรมการบริษัทมีมติอนุมัติให้ บริษัท อัลลาย เทคโนโลยี่ อินเตอร์เนชั่นแนล จำกัด ซึ่งเป็นบริษัทย่อย เข้าซื้อหุ้นสามัญของ บริษัท เอ็ม เอส ซี ดับเบิลยู จำกัด (MSCW) จำนวน 500,000 หุ้น คิดเป็น 100% ราคาหุ้นละไม่เกิน 350 บาท คิดเป็นเงินลงทุนไม่เกิน 175,000,000 บาท ซึ่งได้มีการลงนามในสัญญาซื้อขายหุ้น เมื่อวันที่ 6 ก.ค.65
ทั้งนี้ MSCW เป็นบริษัทที่ดำเนินธุรกิจการให้สินเชื่อส่วนบุคคลได้รับอนุญาตจากกระทรวงการคลังและควบคุมดูแลโดยธนาคารแห่งประเทศไทย เมื่อวันที่ 3 มีนาคม 2564 ปัจจุบันมีทุนจดทะเบียน 50,000,000 บาท แบ่งออกเป็นหุ้นสามัญ จำนวน 500,000 หุ้น มูลค่าที่ตราไว้หุ้นละ 100 บาท